Bagyong Reming

Ang Bagyong Durian (internasyonal na designasyon: 0621, designasyon ng JTWC: 24W, pangalan ng PAGASA: Reming) ay isang bagyong nagdulot ng malawakang pinsala sa Pilipinas, kung saan natabunan ng putik na galing sa Bulkang Mayon ang mga nakapalibot na barangay. Ayon sa Joint Typhoon Warning Center, si Reming ang ika-24 na tropical depression, ika-23 na tropical storm, ika-14 na typhoon at ika-7 na super typhoon na humagupit sa mga karatig-bansa ng Karagatang Pasipiko noong taong iyon. Ito rin ang pang-dalawampu't isang bagyo at pang-labing-apat na super typhoon na kinilala ng Japan Meteorological Agency. Ang pangalang "Durian" na pandaigdig na pangalan nito ay isinumete ng Thailand na tumutukoy sa prutas na Durio zibethinus.

Umabot sa 720 katao na ang namatay.http://www.reliefweb.int/rw/RWB.NSF/db900SID/EKOI-6WF8T8?OpenDocument&rc=3&emid=TC-2006-000175-PHL

 Kasaysayan ng bagyo 
Namuo ang bagyong "Reming" sa timog-silangan ng Chuuk noong Nobyembre 24, 2006. Nagtagal ito hanggang Disyembre 5, 2006. Ito ay naglandfall sa mga bayan ng:Tiwi, Albay, San Narciso, Quezon, Santa Cruz, Marinduque at Calapan.

 Preparasyon 
 Pilipinas 

Iniutos ng mga opisyal ang paglikas ng mga naninirahan sa mga baybaying dagat. Sa Lungsod ng Naga, 1,500 katao ang lumikas sa mga emergency shelter. 1,000 ang lumikas sa iba pang mga lugar sa rehiyon, kasama na ang 120 sa kabisera ng Maynila at humigit-kumulang na 800 sa Lungsod ng Legazpi. Sinuspinde ang klase sa Kamaynilaan at ang 11 pag-biyaheng himpapawid sa Pandaigdigang Paliparan ng Ninoy Aquino. Ipinagbawal ang pagbiyahe sa dagat, na nagdulot ng pagka-stranded ng 4,000 pasahero sa lalawigan ng Quezon. 25 lalawigan sa kapuluan ang inilagay sa alerto tungkol sa bagyo.

Typhoon Storm Warning Signal
 PSWS  LUZON  BISAYASPSWS #4  Albay, Sorsogon, Camarines Sur  WALAPSWS #3  Camarines Norte, Catanduanes, Marinduque, Masbate at (Burias Isla), Quezon, Romblon  Hilagang Samar, Silangang SamarPSWS #2  Batangas, Cavite, Kalakhang Maynila, Laguna, Rizal, Occidental Mindoro, Oriental Mindoro  Biliran, Leyte, SamarPSWS #1  Bataan, Bulacan, Nueva Ecija, Pampanga, Zambales  Cebu, Timog Leyte

 Pinsala 
 Pilipinas 
Nagdulot ang bagyong Durian ng mga lahar at pagguho ng lupa sa mga lugar na malapit sa Bulkang Mayon sa Albay. Nabaon ang maraming mga barangay na nakapalibot sa bulkan. Naputol ang distribusyon ng kuryente sa Bikol dahil sa mga nagbagsakang mga poste ng kuryente. Naputol din ang distribusyon ng tubig at nawalan ng komunikasyon sa mga apektadong lugar. Nasira ang mga daan papunta dito. Nagkaroon ng sakit ang karamihan sa mga biktima.

Pagretiro
Ayon sa PAGASA ang pangalang #Reming ay hindi na kailanman gagamitin dulot nang malawaking pinsala at mga buhay na nawala, Ang ipinalit sa pangalan nang bagyo ay Ruby na nagamit sa taon 2014.

Tingnan rin
 Bagyong Unding
 Bagyong Milenyo
 Bagyong Yoyong

 Sanggunian 

Kategorya:Mga kalamidad ng 2006
Kategorya:Mga bagyo
Kategorya:2006 sa Pilipinas
Kategorya:Bagyo sa Pasipiko
Kategorya:Bagyo sa Pilipinas
Kategorya:Mga kalamidad sa Pilipinas ng 2006
Kategorya:Bagyo sa Pilipinas ng 2006
Kategorya:Rinetirong pangalan ng bagyo sa Pilipinas